ஈர்ப்பு கதையைப்பற்றி பெரிய விவாதம் ஏதும் வரவில்லை. ஆகவேதான் இதை எழுதுகிறேன். இது எந்த விவாதத்தையும் உண்மையாக உருவாக்காது. உண்மையிலேயே விவாதத்தை உருவாக்கும் கதை வாசகனில் முதலில் ஆழமான பாதிப்பை உருவாக்கியிருக்கும். அந்தப்பாதிப்பிலிருந்தே அவன் விவாதிக்க ஆரம்பிக்கிறான். அப்படி ஒரு பாதிப்பையே இக்கதை உருவாக்காது. ஏனென்றால் இதில் தொடர்ச்சியாக ஒருவரின் பெண்களைப்பற்றிய கருத்துக்கள் தொகுக்கப்பட்டு தரப்பட்டுள்ளன. இந்த கருத்துக்களுக்கு என்ன மதிப்பு? அந்தக்கதாபாத்திரம் நம் மனதில் துலங்கும்படிச் சொல்லப்பட்டிருந்தாலாவது ஒரு ஈர்ப்பு வந்திருக்கும். இப்போது வெறும் admonitions ஆகவே அந்தக்கருத்துக்கள் உள்ளன. வாசித்துச்செல்கையில் சலிப்பே உருவாகிறது